કેરળમાં આ ગત સદીની સૌથી ખરાબ સ્થિતિ છે. રાજ્યભરમાં પૂરથી લગભગ 14.52 લાખ લોકો વિસ્થાપિત થયાં છે. આ લોકોને રાહત શિબિરમાં રાખવામાં આવ્યાં છે. આ દક્ષિણના રાજ્યમાં 57024 હેક્ટરથી વધુ જમીનનો પાક પણ બરબાદ થઈ ગયો છે. એનઈઆરસીના જણાવ્યાનુસાર ઉત્તર પ્રદેશમાં 254, પશ્ચિમબંગાળમાં 210, કર્ણાટકમાં 170, મહારાષ્ટ્રમાં 139, ગુજરાતમાં 52, અસમમાં 50, ઉત્તરાખંડમાં 37, ઓરિસ્સામાં 29 અને નાગાલેન્ડમાં 11 લોકોના મોત થયા હતાં. આ દરમિયાન આ રાજ્યોમાં 43 લોકો ગુમ થયા છે.